**ΘΕΜΑΤΑ ΚΑΝΟΝΙΣΜΟΥ ΕΛΙΓΜΩΝ**

**ΕΙΣΗΓΗΤΗΣ : ΠΑΝΑΓΙΩΤΗΣ ΕΒΕΡΚΙΑΔΗΣ**

**ΑΠΑΝΤΗΣΕΙΣ**

**ΘΕΜΑ 1 :**

Α. Αναφέρατε σε ποιες περιπτώσεις απαγορεύεται η εκτέλεση ελιγμών με προώθηση σχετικά με τη κατάσταση της γραμμής

ΑΠΑΝΤΗΣΗ

Απαγορεύονται οι ελιγμοί με προώθηση :

α) των οχημάτων με επιβάτες

β) των οχημάτων με εκρηκτικές ύλες

γ) των υπό φόρτωση οχημάτων των οποίων το φορτίο δεν έχει στερεωθεί ακόμη επαρκώς ή είναι κατανεμημένο άνισα επι των αξόνων

δ) παντός οχήματος εξαιρετικού βάρους

ε) των ψυχρών κινητήριων μονάδων

Β. Να συμπληρωθούν οι παρακάτω προτάσεις :

i) Τα οχήματα θα πρέπει να σταθμεύουν κατά τους ελιγμούς ούτως ώστε τμήμα τους να υπερβαίνει το…..όριο απόστασης των γραμμών..

ii) Απαγορεύεται η εκτέλεση ελιγμών επι των γραμμών κυκλοφορίας εφόσον τα ….σήματα καλύψεως… του σταθμού δεν είναι σε θέση …κλειστή…

iii) Ποιος φροντίζει ώστε οι ελιγμοί επι κάποιου συμπλέγματος γραμμών να εκτελούνται σύμφωνα με τις διατάξεις του Γ.Κ.Κ. και τις ισχύουσες ειδικές διαταγές για το σύμπλεγμα αυτό ;

ΑΠΑΝΤΗΣΗ : Ο Διευθύνων τους ελιγμούς

**ΘΕΜΑ 2 :**

Α. Ποιες από τις παρακάτω προτάσεις είναι σωστές (Σ) και ποιες λάθος (Λ) :

* Απαγορεύεται πάντοτε η εκτέλεση ελιγμών πέραν των σημάτων κάλυψης του σταθμού.

**Σ** Λ

* Κατά αρχήν η ταχύτητα κατά τους ελιγμούς δεν πρέπει να υπερβαίνει τα 15 χλμ./ω.

Σ **Λ**

* Η αυτόματη πέδη πεπιεσμένου αέρα δεν πρέπει να χρησιμοποιείται παρά μόνο κατά τους ελιγμούς οχημάτων των οποίων οι συσκευές πέδης είναι εκ των προτέρων συμπληρωμένες με πεπιεσμένο αέρα και των οποίων η πέδη συνδέθηκε με την κινητήρια μονάδα.

Σ **Λ**

Β. Αναφέρατε τη χρονική σειρά των ενεργειών για τη Ζεύξη των σωλήνων της συνεχούς πέδης, τη Ζεύξη των οργάνων Έλξης και τη Ζεύξη των συνδέσμων θέρμανσης

ΑΠΑΝΤΗΣΗ :

1. Ζεύξη των οργάνων έλξης
2. Ζεύξη των σωλήνων της συνεχούς πέδης
3. Ζεύξη των συνδέσμων θέρμανσης

γ) Ποιο προσωπικό εκτελεί κατά αρχήν ελιγμούς επι των γραμμών των Σταθμών ή έτερων συγκροτημάτων γραμμών που ανήκουν στην Υποδομή που διαχειρίζεται ο ΟΣΕ;

ΑΠΑΝΤΗΣΗ : Το ειδικό προσωπικό ελιγμών

**ΘΕΜΑ 3 :**

Α. Κατά τους ελιγμούς με κινητήριες μονάδες ελιγμών ή αμαξοστοιχιών, η κινητήρια μονάδα κατά αρχήν πρέπει να πεδείται μέσω της :

i. χειροκίνητης πέδης, ii. Της ρυθμιζόμενης, iii. Της πέδης κενού, iv) της αυτόματης πέδης πεπιεσμένου αέρα, v. της χειροκίνητης πέδης ή της ρυθμιζόμενης ή της πέδης κενού

ΑΠΑΝΤΗΣΗ : v της χειροκίνητης πέδης ή της ρυθμιζόμενης ή της πέδης κενού

Β. Με ποια προϋπόθεση χρησιμοποιείται η αυτόματη πέδη πεπιεσμένου αέρα κατά τους ελιγμούς οχημάτων ;

ΑΠΑΝΤΗΣΗ : κατά τους ελιγμούς οχημάτων των οποίων οι συσκευές πέδης είναι εκ των προτέρων συμπληρωμένες με πεπιεσμένο αέρα και των οποίων η πέδη συνδέθηκε με την κινητήρια μονάδα.

Γ. Να συμπληρωθεί το κενό στην παρακάτω πρόταση :

Οχήματα έλκονται αρχικά από την κινητήρια μονάδα η οποία αποζευγνύεται εν πορεία και ακολουθεί κάποια γραμμή, ενώ τα αποζευχθέντα οχήματα ακολουθούν την άλλη. Οι εκτελούμενοι ελιγμοί κατά αυτόν τον τρόπο ονομάζονται …ελιγμοί δια εφελκυσμού…

**ΘΕΜΑ 4 :**

Α. Σε ποιες περιπτώσεις επιτρέπεται η εκτέλεση ελιγμών, συμπεριλαμβανομένων των εργασιών του χειρισμού αλλαγών και σύνδεσης συνδετήρων από το προσωπικό της Σιδηροδρομικής Επιχείρησης;

ΑΠΑΝΤΗΣΗ :

Επιτρέπεται η εκτέλεση ελιγμών, συμπεριλαμβανομένων των εργασιών του χειρισμού και σύνδεσης συνδετήρων από το προσωπικό της Σ.Ε. : α. εκτάκτως και μόνο, όταν σε κάποιο ενδιάμεσο σταθμό (έστω Β), και αφού η αμαξοστοιχία έχει ήδη αναχωρήσει από τον προηγούμενο εν υπηρεσία σταθμό (έστω Α), το προσωπικό ελιγμών του σταθμού είναι απασχολημένο σε άλλα κύρια καθήκοντα αυτού ή δεν διατίθεται καν, είτε λόγω έκτακτης ανάγκης είτε λόγω ανωτέρας βίας. Στη περίπτωση αυτή, τη διεύθυνση των ελιγμών αναλαμβάνει υπάλληλος του Δ.Υ., είτε κλειδούχος (αν διατίθεται), είτε σταθμάρχης. Στην περίπτωση που Σταθμάρχης του Β διαπιστώνει πως δεν μπορεί να εξυπηρετήσει ελιγμούς αναμενόμενης αμαξοστοιχίας λόγω ανωτέρας βίας, όπως περιεγράφηκε προηγουμένως, ενημερώνει τον Α, ο οποίος με τη σειρά του ενημερώνει την αμαξοστοιχία, πως δεν μπορεί να εκτελέσει τους ελιγμούς στον Β. Παράλληλα ενημερώνει τον Ρυθμιστή ή τον Πρωτεύοντα σταθμό, σε προσδιορισμένα στη Δήλωση δικτύου τμήματα σταθμών, στα οποία έχουν ληφθεί κατάλληλα μέτρα πλευρικής προστασίας, υπό την αποκλειστική ευθύνη των Σ.Ε. Η είσοδος/έξοδος προς/από τα τμήματα των σταθμών από/προς τις υπόλοιπες τροχιές του σταθμού γίνεται μόνο κατόπιν άδειας του Σταθμάρχη του Σταθμού.

Β. Να συμπληρωθούν οι παρακάτω προτάσεις :

* Απαγορεύεται η στάθμευση κινητήριων μονάδων σε απόσταση από οχήματα με φορτίο ….εκρηκτικών υλών……μικρότερη των …50….μέτρων, είτε αυτά βρίσκονται επί της ίδιας γραμμής είτε επι των αμέσως εκατέρωθεν.
* Προκειμένου περί κεκλιμένων γραμμών η ακινησία των οχημάτων εξασφαλίζεται πάντοτε και μέσω……πέδιλων στάθμευσης…..

**ΘΕΜΑ 5:**

Α. Σε ποιες περιπτώσεις οι χρησιμοποιούμενοι συνδετήρες για τη ζεύξη των οχημάτων κατά τους ελιγμούς συσφίγγονται ;

ΑΠΑΝΤΗΣΗ : εάν πρόκειται,

1. Περί οχημάτων κατειλημμένων από επιβάτες ή οχήματα εστιατορίων
2. Περί οχημάτων με φορτίο εκρηκτικών υλών, οπότε οι εκατέρωθεν συνδετήρες του οχήματος συσφίγγονται ούτως ώστε τα ελατήρια των προσκρουστήρων να είναι ελαφρώς τεταμένα

Β. Για την εκτέλεση της επαφής των οχημάτων εν ακινησία με τα οχήματα εν κινήσει, ο διευθύνων τους ελιγμούς δίδει στο μηχανοδηγό το σήμα «προσοχή» και το επαναλαμβάνει όταν τα κινούμενα οχήματα φθάσουν σε αποστάσεις :

α. 15 και 5, β. 10 και 4, γ. 20 και 4, δ. 25 και 5

Γ. Να αντιστοιχίσετε τις παρακάτω ονομασίες με τους ορισμούς που ακολουθούν :

α. Συγκρουστήρες (ταμπόνια), β Ζεύξη – Απόζευξη, γ. Ταχύτητα βήματος πεζού, δ. Ελιγμός

(1) Κάθε εκκίνηση οχήματος κινητήριας μονάδας η συρμού επί της σιδηροδρομικής γραμμής που εκτελείται Με σκοπό το σχηματισμό την τροποποίηση ή τον από σχηματισμό των συνθέσεων και αμαξοστοιχιών τη μετατόπιση οχημάτων τμημάτων σύνθεση των αμαξοστοιχιών ή και ολόκληρων αμαξοστοιχιών

(2) είναι η εργασία σύνδεσης (κοτσάρισμα) – αποσύνδεσης δύο τουλάχιστον σιδηροδρομικών οχημάτων κινητήριων ή ελκυόμενων.

(3) είναι τα όργανα τα οποία εξασφαλίζουν ήρεμη επαφή μεταξύ των συζευγμένων οχημάτων και εξασθενίζουν τις κρούσεις

(4) καλείται κάθε κίνηση μικρότερη των 5 χλμ./ω

ΑΠΑΝΤΗΣΗ :

Α 3, β 2, γ 4, δ 1

**ΘΕΜΑ 6:**

Α. Πότε απαγορεύεται να διευθετηθούν από το προσωπικό των Σ.Ε. οι αλλαγές τροχιάς ;

ΑΠΑΝΤΗΣΗ :

απαγορεύεται να διευθετηθούν από το προσωπικό των Σ.Ε. αλλαγές οι οποίες υπάγονται σε σύστημα τηλεχειρισμού ή σηματοδότησης, είτε αυτές είναι χειροκίνητες και διαθέτουσες κλείθρο ηλεκτρικής δέσμευσης, είτε είναι ηλεκτροκίνητες αλλαγές διαθέτουσες κινητήρα.

Β. Να συμπληρωθούν οι παρακάτω προτάσεις :

* Κατά τους ελιγμούς επί ισόπεδων διαβάσεων τα …δρύφακτα…πρέπει να είναι κλειστά ή ελλείψει …δρυφάκτων…, οι διαβάσεις να ….φυλάσσονται….
* Πριν τεθούν σε κίνηση τα οχήματα, αφαιρούνται τα τυχόν τοποθετημένα ….πέδιλα στάθμευσης…. Ή έτερα ασφαλιστικά μέσα, κλείνουν …οι πλευρικές θύρες….. και χαλαρώνουν οι …..πέδες…

Γ. Σε ποιες ενέργειες πρέπει να προβείτε όταν το όριο απόστασης καλύπτεται από την αμαξοστοιχία που μπήκε στο σταθμό.

ΑΠΑΝΤΗΣΗ : ενημέρωση όλων των ενδιαφερομένων και κάλυψη του καταληφθέντος ορίου

**ΘΕΜΑ 7:**

Α. Ποιες από τις παρακάτω προτάσεις είναι σωστές (Σ) και ποιες λάθος (Λ) :

* Μετά τη σύσφιγξη του εντατήρα, ο μοχλός του κοχλία πρέπει να είναι στραμμένος προς τα πάνω και κατακόρυφα.

**Σ** Λ

* Οι σύνδεσμοι της συνεχούς πέδης οποιουδήποτε συστήματος και αν είναι αυτή, συνδέονται αφού πρώτα συνδεθούν κανονικά τα όργανα Έλξης.

Σ **Λ**

Β. Απαραίτητη προϋπόθεση εκτέλεσης ελιγμών δια εφελκυσμού :

ΑΠΑΝΤΗΣΗ : με ειδική διαταγή της κεντρικής υπηρεσίας

Γ. Τους ελιγμούς τους διακρίνουμε σε σχέση με το διατιθέμενο κινητήριο μέσο σε ελιγμούς :

Με ….κινητήρια μονάδα….

Μέσω …..κεκλιμένων γραμμών…….

Με …….τα χέρια ή ρυμούλκα…..

**ΘΕΜΑ 8:**

Α. Ποιες από τις παρακάτω προτάσεις είναι σωστές (Σ) και ποιες λάθος (Λ) :

* Για τη απόζευξη των συνδέσμων της αυτόματης πέδης πεπιεσμένου αέρα κλείνουν πρώτα οι κρουνοί αμφότερων των οχημάτων κατά το δυνατό συγχρόνως

Σ Λ

* Η απόζευξη των συνδέσμων θέρμανσης, εκτελείται μετά την απόζευξη των εξαρτημάτων έλξης πέδης.

Σ Λ

* Απαγορεύεται πάντοτε η εκτέλεση ελιγμών πέραν των σημάτων κάλυψης σταθμού.

Σ Λ

Β. Αναφέρατε οχήματα οι κινήσεις των οποίων θα πρέπει να εκτελούνται με προσοχή και κατά το δυνατό χωρίς προσκρούσεις και απότομες σταθμεύσεις

ΑΠΑΝΤΗΣΗ :

Τα οχήματα αυτά είναι :

1. Τα φορτηγά με φορτίο εκρηκτικών υλών
2. Οι άμαξες με επιβάτες
3. Τα φορτηγά που βρίσκονται υπό φόρτωση και των οποίων το φορτίο τους δεν είναι ακόμη επαρκώς στερεωμένο ή εξίσου κατανεμημένο επι των αξόνων
4. Τα αρθρωτά φορτηγά τα συνδεόμενα μέσω του φορτίου τους ή ράβδου έλξης μεταβλητού μήκους και εφόσον η ράβδος αυτή είναι ανεπτυγμένη
5. Οι κλινάμαξες και τα εστιατόρια
6. Τα κινητά ταχυδρομεία, εφόσον αυτά είναι σε υπηρεσία
7. Τα φορτηγά με φορτίο ζώντων ζώων, εφόσον αυτά είναι σε υπηρεσία
8. Όλα τα οχήματα που φέρουν την πινακίδα «κυκλοφορεί υπό όρους»

**ΘΕΜΑ 9**

Α. Ποιες από τις παρακάτω προτάσεις είναι σωστές (Σ) και ποιες λάθος (Λ) :

* Η πέδηση των οχημάτων σε στάθμευση με μονή την πέδη κενού ή πεπιεσμένου αέρα είναι ανεπαρκής.

Σ Λ

* Απαγορεύεται η ζεύξη της κινητήριας μονάδας ελιγμών επί σειράς οχημάτων με εκρηκτικές ύλες, όπου μεταξύ αυτής και του πρώτου τέτοιου οχήματος μεσολαβούν 3 οχήματα που δεν περιέχουν εύφλεκτες ύλες

Σ Λ

Β. Να συμπληρωθεί το κενό στις παρακάτω προτάσεις

Απαγορεύεται η στάθμευση οχημάτων με φορτίο …εκρηκτικών υλών….. εντός καλυμμένων χώρων ή υπόστεγων

Γ. Αναφέρατε τα εφόδια που πρέπει να φέρει ο υπάλληλος ελιγμών κατά τη διάρκεια των ελιγμών ημέρα και νύχτα

ΑΠΑΝΤΗΣΗ : την ημέρα με σφυρίχτρα, τη δε νύχτα επι πλέον και με φακό που δίνει λευκό και ερυθρό φως.

**ΘΕΜΑ 10**

Α. Ποιες από τις παρακάτω προτάσεις είναι σωστές (Σ) και ποιες λάθος (Λ) :

* Υπάλληλος ελιγμών βαδίζει κατά μήκος των γραμμών εκτός του χώρου του οριζόμενου από τη **περίμετρο ελευθέρας διατομής**

Σ Λ

* Υπάλληλος ελιγμών εισέρχεται μεταξύ των οχημάτων που βρίσκονται εν κινήσει, για να πραγματοποιήσει ζεύξη ή απόζευξη τους, όταν η ταχύτητα τους είναι μεγαλύτερη της ταχύτητας πεζού.

Σ Λ

* Τα μέτρα ασφαλείας για την ακινησία των οχημάτων στη θέση στην οποία μεταφέρθηκαν, λαμβάνονται προ της απόζευξης τους από την αμαξοστοιχία ή την κινητήρια μονάδα ελιγμών από την οποία ρυμουλκούνται.

Σ Λ

* Η τοποθέτηση της κινητήριας μονάδας μεταξύ των οχημάτων οπότε, σε κάθε μια κίνηση μέρος των οχημάτων έλκεται και μέρος ωθείται επιτρέπεται.

Σ Λ

Β. Κατά τη στάθμευση οχημάτων πλησίον των ορίων αποστάσεων γραμμής ή ισόπεδων διαβάσεων τι πρέπει να λαμβάνουμε υπόψη;

ΑΠΑΝΤΗΣΗ :

Κατά τη στάθμευση οχημάτων πλησίον των ορίων αποστάσεων γραμμής ή ισόπεδων διαβάσεων ή άλλων χώρων οι οποίοι πρέπει να τηρούνται ελεύθεροι, θα πρέπει να λαμβάνεται υπόψη ενδεχόμενη μετακίνηση των οχημάτων λόγω τανύσεως των ελατηρίων των προσκρουστήρων ή λόγω πρόσκρουσης έτερων οχημάτων κατά τους ελιγμούς.